Alboraia analitza noves formes per a millorar la seua connectivitat
18 de novembre de 2020

L'alcalde d'Alboraia, Miguel Chavarría juntament amb la regidora d'urbanisme, Ana Bru, han celebrat una reunió de treball amb la diputada autonòmica de les Corts Valencianes del PSPV PSOE, Mercedes Caballero, i el director de l'Autoritat del Transport Metropolità de València, Manuel Martínez, per a estudiar les possibles millores en la connectivitat tant en els seus nuclis urbans com amb la ciutat de València.

Les millores de mobilitat requereixen la complicitat de tots els actors implicats. La voluntat política de les administracions és un fet i comptem amb la conscienciació ciutadana d'implicació en la utilitat del transport públic i els beneficis que comporta. Hui hem abordat amb l'Ajuntament d'Alboraia i l'Autoritat del Transport Metropolità les deficiències actuals respecte a la connectivitat entre els centres poblacionals del municipi (Port Saplaya, La Patacona i el centre urbà) i d'aquests amb València, i plantejat com abordar les millores necessàries i que siguen factibles de realització a curt i mitjà termini", comenta la diputada autonòmica.